ສະຫະລັດໃຫ້ ການຊ່ວຍເຫຼືອລາວ ຫລາຍຂຶ້ນ
ສະຫະລັດຊ່ວຍເຫຼືອລາວຫຼາຍຂຶ້ນ ໃນດ້ານ ການອະນຸລັກທໍາມະຊາດ ການຮັກສາສຸຂະພາບ ອະນາໄມ ແລະການພັດທະນາ ຊີວິດການເປັນຢູ່ ຂອງປະຊາຊົນລາວ ໃຫ້ດີຂຶ້ນ.
ທາງການສະຫະລັດໃຫ້ການຊ່ວຍເຫຼືອລາວຫຼາຍຂຶ້ນ ທັງໃນດ້ານການອະນຸລັກທໍາມະ ຊາດການຮັກສາສຸຂະພາບອານາໄມ ແລະການພັດທະນາສຸຂະພາບຊີວິດການເປັນ ຢູ່ຂອງປະຊາຊົນລາວໃຫ້ດີຂຶ້ນ ທ່ານນາງ Karen B Stewart ເອກອັກຄະລັດຖະທູດສະຫະລັດປະຈໍາປະເທດລາວ ໄດ້ສົ່ງອຸປະກອນຕິດຕັ້ງສັນ ຍານດາວທຽມ ສໍາລັບນໍາໃຊ້ເຂົ້າໃນການຕິດຕາມການ ເຄື່ອນໄຫວຂອງປາບຶກໃນແມ່ນໍ້າຂອງ ໃຫ້ແກ່ກອງທຶນອານຸລັກທໍາມະຊາດໂລກ (WWF) ສໍານັກງານປະຈໍາປະເທດລາວ ຢ່າງເປັນທາງການເມື່ອບໍ່ນານມານີ້ ໂດຍ ເປົ້າໝາຍສໍາຄັນທີ່່ທາງການສະຫະລັດໃໄດ້ໃຫ້ການຊ່ວຍເຫຼືອແກ່ລາວໃນຄັ້ງນີ້ ກໍ່ແມ່ນການສຶກສາ ແລະເກັບກໍາ ຂໍ້ມູນກ່ຽວກັບພຶດຕິກໍາຂອງປາບຶກຢ່າງຮອບດ້ານ ແລ້ວກໍ່ນໍາເອົາຜົນທີ່ໄດ້ຈາກການສຶກສາດັ່ງກ່າວນັ້ນ ມາປະກອບໃນການວາງແຜນ ປະຕິບັດການເພື່ອການອານຸລັກ ແລະປ້ອງກັນປາບຶກ ບໍ່ໃຫ້ເກີດການສູນພັນໄປຈາກ ແມ່ນໍ້າຂອງ ທັງນີ້ກໍ່ເນື່ອງຈາກວ່າ ປະ ຊາກອນປາບຶກໄດ້ຫຸລດຈໍາ ນວນລົງຢ່າງໄວວາ ໃນຊ່ວງ 20 ປີຜ່ານມານີ້ ຊຶ່ງຜົນຈາກ ການເກັບກໍາຂໍ້ມູນໃນໄລຍະ ທີ່ຜ່ານມາ ກໍໄດ້ຊີ້ໃຫ້ເຫັນວ່າ ປະຊາກອນປາບຶກໄດ້ຫລຸດ ຈໍານວນລົງເຖິງ 90% ໂດຍ ມີສາເຫດສໍາຄັນມາຈາກ ການພັດທະນາພື້ນຖານໂຄງ ຫລ່າງຕ່າງໆ ທີ່ເຮັດໃຫ້ສະ ພາບແວດລ້ອມທໍາມະຊາດ ໃນເຂດລຸ່ມແມ່ນໍ້າຂອງຖືກ ທໍາລາຍໄປຢ່າງຫຼວງຫຼາຍ ຊຶ່ງກໍ່ລວມເຖິງແຫຼ່ງອາຫານ, ແຫຼ່ງປະສົມພັນ, ແລະແຫຼ່ງວາງໄຂ່ຂອງປາບຶກອີກດ້ວຍ ນັ້ນເອງ ນອກຈາກການຊ່ວຍເຫຼືອດັ່ງກ່າວແລ້ວ ທາງການສະຫະລັດກໍ່ຍັງໄດ້ໃຫ້ການຊ່ວຍເຫຼືອ ລາວໃນການຮັກສາປ່າໄມ້ ແລະສັດປ່າຢູ່ໃນເຂດປ່າສະຫງວນແຫ່ງຊາດນໍ້າແອດ-ພູເລີຍ ໃນແຂວງຫົວພັນ ຊຶ່ງເປັນການຊ່ວຍເຫຼືອທີ່ຕໍ່ເນື່ອງນັບແຕ່ປີ 2002 ເປັນຕົ້ນມາແລ້ວ ໂດຍຫຼ້າສຸດທາງການສະຫະລັດກໍ່ໄດ້ຊ່ວຍເຫຼືອໃນການສ້າງຕັ້ງໜ່ວຍລາດຕະເວນຂຶ້ນ ມາ ເພື່ອທໍາການກວດກາ ແລະສະກັດກັ້ນການລັກລອບຕັດໄມ້ ແລະການລ່າສັດປ່າ ຢູ່ໃນເຂດປ່າສະຫງວນແຫ່ງຊາດນໍ້າແອດ-ພູເລີຍເປັນການສະເພາະອີກດ້ວຍ ຍິ່ງໄປກວ່ານັ້ນ ເພື່ອເປັນການ ເສີມສ້າງຈິດສໍານຶກຂອງເຍົາວະ ຊົນລາວເຂົ້າໃນການອານຸລັກ ປ່າໄມ້ ແລະສັດປ່າອີກດ້ວຍນັ້ນ ທາງການສະຫະລັດກໍ່ຍັງໄດ້ ຕົກລົງຮ່ວມກັບໂຄງການອາ ຫານໂລກ (WFP) ປະຈໍາລາວ ເມື່ອບໍ່ນານມານີ້ວ່າ ຈະໃຫ້ ການຊ່ວຍເຫລືອດ້ານສະບຽງ ອາຫານສໍາລັບເດັກນ້ອຍນັກ ຮຽນລະດັບປະຖົມ ໃນເຂດຊົນ ນະບົດຂອງລາວ ເປັນເວລາ 3 ປີ ຕິດຕໍ່ກັນ ໂດຍຈະມີເດັກນ້ອຍ ນັກຮຽນຫຼາຍກວ່າ 152,000 ຄົນ ໃນເຂດຊົນນະບົດທີ່ໄດ້ຮັບການຊ່ວຍເຫລືອ ທາງດ້ານ ສະບຽງອາຫານຢ່າງພຽງພໍ ທາງການສະຫະລັດ ຕົກລົງໃຫ້ການຊ່ວຍເຫຼືອລາວໃນມູນຄ່າ 10 ລ້ານໂດລາ ເພື່ອນໍາໃຊ້ໃນໂຄງການ ດັ່ງທີ່ເຈົ້າໜ້າທີ່ໃນກະຊວງສຶກສາ ແລະກິລາຂອງ ລາວ ຊຶ່ງຮັບຜິດຊອບການ ປະສານງານໃນໂຄງການດັ່ງກ່າວນີ້ ໄດ້ໃຫ້ການອະທິບາຍວ່າ: “ ສຳລັບໃນປີທຳອິດຂອງໂຄງການ ດັ່ງກ່າວ ທາງການກະຊວງກະສິ ກໍາຂອງສະຫະລັດກໍຈະໃຫ້ການ ຊ່ວຍເຫຼືອເປັນເຂົ້າສານ 1,610 ໂຕນ, ນ້ຳມັນພຶດ 110 ໂຕນ ແລະອາຫານເສີມທີ່ມີສານອາ ຫານ ທັງວິຕາມິນ ແລະແຮ່ທາດ ຕ່າງໆ ຢ່າງຄົບຊຸດ ໃນປະລິມານ ລວມ 560 ໂຕນ ທີ່ສາມາດຕອບ ສະໜອງໃຫ້ແກ່ເດັກນ້ອຍນັກ ຮຽນໃນໂຄງການໄດ້ຢ່າງພຽງພໍ ຕະຫຼອດປີ ນອກຈາກການຊ່ວຍເຫຼືອໂຄງການອາຫານສຳລັບເດັກນ້ອຍນັກຮຽນແລ້ວ ທາງການ ສະຫະລັດກໍຍັງໄດ້ໃຫ້ການຊ່ວຍເຫຼືອແກ່ລາວ ໃນການເກັບກູ້ລະເບີດບໍ່ທັນແຕກ (UXO) ທີ່ຕົກຄ້າງຈາກປາງສົງຄາມໃນລາວອີກດ້ວຍ ການຝຶກອົບຮົມລະດັບປະຕິບັດ ການ ໃຫ້ແກ່ເຈົ້າໜ້າທີ່ລະດັບວາງແຜນ ໃນການຮັບມືກັບພະຍາດຕິດຕໍ່ຕ່າງໆ ແລະສໍາ ລັບໃນດ້ານເສດຖະກິດນັ້ນ ທາງການສະຫະລັດ ກໍໄດ້ຕົກລົງໃຫ້ການສະໜັບສະໜູນ ລາວ ໃນການເຂົ້າໄປເປັນປະເທດສະມາຊິກຂອງອົງການການຄ້າໂລກໃຫ້ໄວທີ່ສຸດ